**Pöytäkirja** 

Hallituksen kokous

Yhteiskunta- ja viestintätieteiden kilta Dominus ry

Aika 13.01.2025 klo 12.00

Paikka LUT-yliopisto, tila 1472

1. **Kokouksen avaus**

Avattiin kokous ajassa 12.02.

1. **Laillisuuden ja päätösvaltaisuuden toteaminen**

Todettiin laillisuus ja päätösvaltaisuus.

1. **Läsnäolijoiden kartoittaminen**

Veeti Sistonen, Verka Vähätiitto, Leevi Lehtimäki, Elsa Partanen, Aava Maaranen, Pinja Raappana (etänä) ja Alina Tuomela (poistui klo 12.28).

1. **Esityslistan hyväksyminen**

Hyväksyttiin esityslista sellaisenaan.

1. **Ilmoitusasiat**

Sistonen: Muistakaa kaikki käydä allekirjoittamassa sähköpostiin tullut dokumentti.

1. **Kuulumiset**

Raappana: Menee hyvin. Alkaneen viikon aikana tulee olemaan kaksi sosiaaliministeriön tapahtumaa.

Maaranen: Rankka aamu. Viestintä ei pelitä. Yritän laittaa sen pelittään.

Tuomela: Kuuluu hyvää. Innoissaan tulevasta yhteistyöstä hallituksen kanssa. Toivoo enemmän yhteistyössä järjestettyjä tapahtumia kuin edellisenä vuonna.

Lehtimäki: Menee hyvin. Nukutti aamulla, tyyny oli hyvin. Ei vastaa lisäkysymyksiin.

Vähätiitto: Ei mitään ihmeellistä.

Partanen: Komppaa Maarasta, aamu oli rankka. Kävi viikonloppuna katsomassa Dingo-elokuvan, koska kaverilla oli pieni rooli siinä.

Sistonen: Menee hyvin. Ei mitään lisättävää.

1. **Killan häirintäyhdyshenkilöt toimikaudelle 2025**

**Esitys:**

Killan häirintäyhdyshenkilöt toimikaudelle 2025 valitaan ensisijaisesti kauden 2025 toimihenkilöistä. Valituille luovutetaan niin ikään oikeudet Dominus ry:n huolikanavaan. Tehtävään suostuneet ja koulutukseen ilmoittautuneet:

Pinja Raappana

Sini Pajunen

Ellen Patrikainen

Turkka Mutikainen

**Päätös:** Hyväksytään esitys sellaisenaan.

1. **YKA yhteistyö toimikaudelle 2025**

**Esitys:**

Yhteiskunta-alan korkeakoulutetut ry (YKA) avaa tammikuussa haun yhteistyölle yhteiskunta-alan opiskelijajärjestöjen kanssa. Dominus on tehnyt YKAn kanssa yhteistyötä toimikaudella 2024 ja toimintaa halutaan jatkaa toimikaudella 2025 täyttämällä hakemus, johon esitetään kohtia yhteistyön toteuttamisesta.

Dominuksen ehdottamista kohdista on keskusteltu yrityssuhdevastaavan, projektivastaavan sekä YKA-lähettilään kanssa. Kohdat perustuvat YKAn verkkosivuillaan ilmoittamiin toiveisiin hakemuksen suhteen sekä viimevuotiseen sopimukseen.

Dominus tulee ehdottamaan YKA:lle seuraavia kohtia:

* *Yhteiset tapahtumat & toimistovierailut* 
  + Vierailu YKA:n Helsingin toimistolle excursiolla
  + YKAn järjestämä työelämätapahtuma
  + Muutaman kerran vuodessa järjestettävä aamupala/pullakahvi yhteistyössä YKAn kanssa
    - Tapahtuman mainonnasta kävisi ilmi, että tapahtuma on YKAn tarjoama
    - Tapahtumille voidaan lisäksi valita erilaisia teemoja
      * Keväällä voidaan järjestää tapahtumia muun muassa työelämäteemalla: Mikä minusta tulee isona? ja työnhaku tai CV paja
* *Näkyvyys*
  + Säilytetään Dominuksen nettisivuilla oleva YKA-osio, jossa tietoa YKAsta sekä logo
  + Haalarisponsorointi
  + YKAn tapahtumien mainostaminen Dominuksen omissa kanavissa
* *Markkinointi*
  + YKAn jäsenkampanjan markkinointi Dominuksen omissa kanavissa kahdesti vuodessa (kerran syksyllä ja kerran keväällä)
* *Vuosijuhlayhteistyö*
  + Sponsorointi
* *Yhteistyö SYYn paikallisjärjestön tai YKA-lähettilään kanssa*
  + YKA-lähettilään kanssa järjestettävä työelämäsisältöinen tapahtuma
* *Fuksiyhteistyö*
  + YKAn sisällyttäminen fuksipressiin
  + YKA-lähettilään esittäytyminen fukseille fuksitapahtumassa
  + YKAn materiaalien jakaminen fukseille
  + YKAn yhteistyö fuksibrunssilla
    - YKA voi esimerkiksi kustantaa osan brunssin tarjoilusta, jolloin järjestö pääsee markkinoimaan itseään uusille opiskelijoille jo fuksiviikoilla

Sopimus YKAn kanssa kestää vuoden 2025 loppuun asti, jolloin Dominuksen yhteyshenkilö (yrityssuhdevastaava) raportoi sopimuksen toteutumisesta YKAlle.

**Lisäykset:**

YKA-lähettiläs (Alina Tuomela) selvittää yhteistyösopimukseen liittyvät päivämäärät, sekä miten YKA tulee huomioimaan kv-opiskelijoita tulevan vuoden aikana.

Yhteistyösopimuslomakkeen täyttämisestä vastaa pääministeri (Veeti Sistonen) ja ulkomaankauppaministeri (Annika Lappalainen) yhdessä YKA-lähettilään kanssa.

Selvitellään mahdollisuutta pitää YKA & maisterit tapahtuma.

**Päätös:** Hyväksytään esitys sellaisenaan sekä yllä olevat lisäykset.

1. **Ylimääräisten haalareiden tilaaminen**

**Esitys:**

Dominus ry tilaa yhdet XXXL-koon opiskelijahaalarit, toimikauden 2024 painatuksilla. Haalareiden hinta on 140 euroa. Tilauksen syynä on se, että taulukointivirheestä johtuen fuksien haalaritilauksesta puuttui yhdet XXXL-kokoiset haalarit. Tilauksen toteuttaa ja koordinoi Leevi Lehtimäki.

**Lisäykset:**

Tehdään päätös ylimääräisten haalarien kustannusten jaosta.

Vähätiitto: Ehdotan, että kilta kustantaa tällä kertaa haalarit. Kyseessä on kuitenkin ollut ikävä tapaus, joka on ollut vahinko kaikkien osapuolien osalta. Jos samankaltainen tilanne käy vielä tulevina vuosina, niistä neuvotellaan erikseen.

**Päätös:** Hyväksytään esitys ja päätös kustannusten jaosta.

1. **Ennakkoperintärekisteriin liittyminen**

**Esitys:**

Dominus ry hakeutuu ennakkoperintärekisteriin. Hakemuksen hoitaa valtionvarainministeri viikon loppuun mennessä.

**Päätös:** Hyväksytään esitys sellaisenaan.

1. **Haalarimerkkien ideointikanava**

**Esitys:**

Esitetään, että Dominus ry luo nettisivuilleen haalarimerkkien ideointikanavan. Kanavan kautta jäsenistö saa esitettyä haalarimerkki-ideoitaan hallitukselle, joka päättää näiden mahdollisesta toteuttamisesta. Jos haalarimerkki-idea toteutetaan, ja idean lähettänyt on jättänyt lomakkeelle yhteystietonsa, hän saa ilmaiseksi yhden kappaleen (1 kpl) ideoimaansa haalarimerkkiä.

Dominus ry hallitus päättää haalarimerkkien toteutuksesta sekä tarpeen ollen muokkaa haalarimerkkejä. Näin ollen idean jättäminen ei tarkoita, että merkki toteutetaan täysin idean mukaisesti, vaan hallitus saattaa muokata ideaa ehdottajan antaman viitekehyksen pohjalta. Hallitus ei kuitenkaan turhaan ryhdy muokkaamaan merkki-ideoita, vaan ne pyritään pitämään alkuperäisten ideoiden mukaisina.

**Esitys vastuualueista:**

Ideoinitkanava lisätään nettisivuille tammikuun loppuun mennessä. Kanavaksi esitetään Forms-lomaketta. Forms-lomakkeen hallinnoinnista vastaa kansliapäällikkö (Verka Vähätiitto). Haalarimerkkien toteutus on ensisijaisesti viestintäministeriön vastuualuetta.

**Päätös:** Lisättiin esitykseen vastuualueet ja hyväksyttiin muokattu esitys.

1. **Toimihenkilöiden perehdyttäminen**

**Esitys:**

Hallitus 2025 toteuttaa uusien toimihenkilöiden perehdyttämisen seuraavasti:

Jokainen ministeriö vastaa omien toimihenkilöiden alakohtaisesta perehdyttämisestä, ja järjestää vähintään yhden ministeriön kokouksen tammikuun 2025 aikana, jossa käydään läpi ministeriön yleiset asiat sekä toimihenkilöille kuuluvat tehtävät.

Toimihenkilöt lisätään “Dominus Kekkulit” Telegram-ryhmään, jossa toimarit saavat kaiken olennaisen ja akuutin informaation.

Järjestetään “Get to know Toimarit” hengailutilaisuus osallistujille erikseen ilmoitettuna ajankohtana. Tapahtuman tavoitteena on tutustuttaa aktiiviporukka toisiinsa, sekä tuoda esille toimareille olennaista informaatiota muun muassa siitä, mitä toimikausi tulee pitämään sisällään. Tapahtuma tulisi sisältämään hallituksen rakentaman esityspaketin, jossa käydään läpi vuoden tavoitteet, toimintatavat sekä muu olennainen informaatio. Tapahtumassa voitaisiin myös pohtia koko aktiiviporukan kesken, mitä kaikkia resursseja tarvitaan tulevalle Wapulle. Tapahtuma on ilmainen, ja se järjestetään 0 budjetilla.

Vastuualueet:

Veeti Sistonen - Infopaketin rakentaminen

Aava Maaranen - Tapahtumasta viestintä

Paikka ja ajankohta: Ilmoitettu osallistujille

DC: Haalarit

Mitä tehdään: Tutustutaan uusiin toimareihin ja aktiivitoimintaan

Jatkot: Cafe bar G

**Lisäys:**

Alkuperäiseen esitykseen lisättiin tapahtuman ajankohta.

**Päätös:** Hyväksytään esitys muokkauksen jälkeen.

1. **Ydinviesti x Dominus sitsien peruminen**

**Esitys:**

Hallituksen kokouksen 6.1.2025 pöytäkirjan esityksen 10 mukaisesti esitetään, että Dominus ry järjestämät Disney-sitsit yhteistyössä Ydinviesti ry kanssa perutaan.

Ehdoksi sitsien järjestämiselle asetettiin 50 kappaletta myytyjä lippuja, joka ei ylittynyt. Lippuja myytiin 32 kappaletta, poislukien järjestäjät (9 kappaletta). Järjestäjät mukaan lukien lippuja myytiin 41 kappaletta. Täten päätetään perua Dominus x Ydinviesti Disney-sitsit.

Lippujen ostajille palautetaan rahat Kide-applikaation kautta ja viestintä sitsien perumisesta toteutetaan keskiviikkoon 15.1.2025 mennessä, niin julkisten kuin yksityisten kanavien kautta. Mahdolliset tiedustelut perumisen syistä ohjataan kulttuuriministerille.

Tapahtuman peruminen tuottaa tappiota Dominukselle 17,5€ johtuen haalarimerkkien tilauksen perumisesta.

**Päätös:** Lisättiin esitykseen tapahtuman perumisesta syntyvät tappiot sekä aikataulu viestinnälle ja hyväksyttiin esitys lisäysten jälkeen.

1. **Nettisivujen uudistus**

**Esitys:**

Yleisesti nettisivujen uudistuksen tarkoituksena olisi parantaa visuaalista ilmettä sekä lisätä sisällön monipuolisuutta ja tavoitettavuutta. Uudistetuilla sivuilla tulee olemaan informatiivisempi etusivu, jossa lyhyt “Mikä on Dominus ry?” -teksti näkyy heti ensimmäisenä sivuilla. Etusivulle lisätään myös tuoreimmat uutiset (esimerkiksi fuksivastaava haku) ja linkit killan somekanaville. Sisällöllisten muutosten lisäksi etusivu tulee saamaan uuden ulkoasun, jossa hyödynnetään edelleen killan värejä väripalettina, mutta myös killan koulutusaloihin liittyvää grafiikkaa. Tavoitteena on saada visuaalisesti miellyttävämpi etusivu.

Valikkoon lisätään “Jäsenille” ja “Yrityksille” kohdat, sekä “Kauppa” muutetaan “Merch” kohdaksi. Jäsenille kohtaan lisätään muun muassa tapahtumakalenteri ja tietoa edunvalvonnasta, häirintäyhdyshenkilöistä, LTKY:stä sekä kiltahuoneesta. Yrityksille kohtaan lisätään yrityssuhdevastaavan yhteystiedot sekä tarvittaessa muuta tietoa, mistä sovitaan erikseen yhdessä yrityssuhdevastaavan kanssa.

Merch kohtaan lisätään “Tuotteet” alakohta sekä linkki killan verkkokauppaan. Tuotteet kohdasta löytyy infoa haalareista ja collegeista sekä haalarimerkkien ideointikanava.

Nettisivuille lisätään kuvat uudesta hallituksesta ja toimihenkilöistä sekä visuaalisen ilmeen parantamiseksi paljon muitakin kuvia muun muassa tapahtumista ja killan toiminnasta. Hallitus- ja toimihenkilökuvia varteen sovitaan kuvauspäivä erikseen viesteillä. Kuvauspäivässä otetaan henkilökuvat hallituksen jäsenistä ja kaikista toimihenkilöistä sekä yhteiskuvat pelkästä hallituksesta sekä hallituksesta toimihenkilöiden kanssa. Tavoitteena olisi myös tuolloin ottaa suuri yhteiskuva kuva mahdollisimman monesta killan jäsenistä. Kuvauspäivän pukukoodina on haalarit sekä musta yläosa.

Tekijät ja aikataulu:

Nettisivujen uudistus toteutetaan mahdollisimman pitkälle tammikuun aikana. Jos kuitenkaan tuleva valokuvauspäivä ei aikataulullisesti mahdollista täysin sivujen uudistuksen valmistumista kuun loppuun mennessä, lisätään kuvat viimeistään helmikuun aikana sivuille. Uudistuksen toteuttaa nettisivuvastaava yhteistyössä sihteerin kanssa. Valokuvauspäivän tiedotuksesta ja viestinnästä vastaa viestintäministeriö.

**Päätös:** Hyväksytään esitys sellaisenaan.

1. **Vuosijuhlaedustukset**

Tehdään päätös helmikuussa pidettäville Armatuurin 51 v. vujuille osallistumisesta:

Ehdotetaan, että sinne osallistuvat Elsa Partanen ja Verka Vähätiitto.

Killan yleiseksi vujujen lahjabudjetiksi ehdotetaan maksimissaan 30€/vujut.

**Päätös:** Hyväksytään ehdotus osallistujista ja yleisestä budjetista.

1. **Seuraavan kokouksen ajankohdan sopiminen**

**Esitys:**

Pidetään seuraava kokous 21.1.2025 klo 8.30.

**Päätös:** Hyväksytään ehdotus.

1. **Muut esille tulevat asiat**

Lehtimäki: Voidaanko pitää Hallitus Approt? Ettei tää homma mene liian vakavaksi.

Partanen: Joo, jos pidetään helmikuun puolella, kun oon muuttanut.

> Keskustellaan asiasta lisää viesteillä hallituksen ryhmässä.

Vähätiitto: Loppujen haalarien jako?

> Sovitaan viesteillä hallituksen ryhmässä.

Vähätiitto: Haalarimerkkien ompelutapahtuma tammikuulle?

> Sovitaan viesteillä hallituksen ryhmässä.

Maaranen: Jaan Dominuksen infokanavan (Telegram) käyttöoikeudet niillekin hallituksen jäsenille, joilla ei niitä vielä ole.

LTKY: Ei uutisia.

1. **Kokouksen päättäminen**

Kokous päätettiin ajassa 13.13.

**Puheenjohtaja**

Veeti Sistonen

**Sihteeri**

Verka Vähätiitto

**Pöytäkirjantarkastajat**

Elsa Partanen xx.01.2025 klo xx.xx

Pinja Raappana 14.01.2025 klo 11.01